CELEX: 62019CN0199
Language: hr
Date: 2019-02-27 00:00:00
Title: predmet C-199/19: Zahtjev za prethodnu odluku koji je 27. veljače 2019. uputio Sąd Rejonowy dla Łodzi-Śródmieścia w Łodzi (Poljska) — RL sp. z o.o. sa sjedištem u Ł. protiv J. M.

13.5.2019   
            
            
               HR
            
            
               Službeni list Europske unije
            
            
               C 164/30
            
         
      Zahtjev za prethodnu odluku koji je 27. veljače 2019. uputio Sąd Rejonowy dla Łodzi-Śródmieścia w Łodzi (Poljska) — RL sp. z o.o. sa sjedištem u Ł. protiv J. M.
      (predmet C-199/19)
      (2019/C 164/33)
      Jezik postupka: poljski
      
         Sud koji je uputio zahtjev
      
      Sąd Rejonowy dla Łodzi-Śródmieścia w Łodzi
      
         Stranke glavnog postupka
      
      
         Tužitelj u glavnom postupku i tuženik u postupku povodom protutužbe: RL sp. z o.o. sa sjedištem u Ł.
      
         Tuženik u glavnom postupku i tužitelj u postupku povodom protutužbe: J. M.
      
         Prethodna pitanja
      
      
                  1.
               
               
                  Treba li članak 2. stavak 1. Direktive 2011/7/EU Europskog parlamenta i Vijeća od 16. veljače 2011. o borbi protiv kašnjenja u plaćanju u poslovnim transakcijama (1) koja je u poljsko pravo prenesena člankom 4. stavkom 1. Zakona od 8. ožujka 2013. o rokovima plaćanja u poslovnim transakcijama (pročišćeni tekst Dz.U. iz 2019., poz. 118.), tumačiti na način da transakcijama koje vode do isporuke robe, odnosno pružanja usluga, uz naknadu (poslovnim transakcijama) treba smatrati i ugovore čija se karakteristična činidba sastoji od ustupanja stvari na privremenu uporabu uz naknadu (na primjer ugovore o zakupu ili ugovore o najmu)?
               
            
                  2.
               
               
                  U slučaju potvrdnog odgovora na prvo pitanje, treba li članak 5. navedene direktive, koji je u poljsko pravo prenesen člankom 11. stavkom 1. Zakona o rokovima plaćanja u poslovnim transakcijama, tumačiti na način da ugovaranjem među strankama poslovne transakcije s vremenskim rasporedom plaćanja koji predviđa plaćanje u obrocima treba smatrati i ugovaranje periodičnog ispunjavanja novčane obveze od strane dužnika, uključujući u slučaju sklapanja ugovora na neodređeno vrijeme?
               
            
         (1)  SL L 48, str. 1.; SL, posebno izdanje na hrvatskom jeziku, poglavlje 17., svezak 2., str. 200.